Llywodraeth Cymru | Porthladdoedd
Hafan > Pynciau > Trafnidiaeth > Porthladdoedd
Diweddarwyd 10 Ebrill 2017
Nid yw cynnwys y dudalen hon yn cael ei ddiweddaru. Ewch i beta.llyw.cymru i gael yr wybodaeth ddiweddaraf am y canlynol: porthladdoedd.
Mae gan borthladdoedd Cymru swyddogaeth allweddol o safbwynt cysylltu Cymru.
Caiff porthladdoedd Cymru eu cydnabod fel partneriaid allweddol yn y gwaith o gyflawni amcanion 'Symud Cymru Ymlaen' sef ein Rhaglen Lywodraethu.
Mae porthladdoedd Cymru'n hwb unigryw ar gyfer gwella cyfoeth economaidd a chreu swyddi ar lefel genedlaethol, rhanbarthol a lleol. Maent yn hybu twf economaidd a chyfleoedd gwaith, gan sicrhau cysylltiadau rhyngwladol a chynaliadwy i Gymru ar gyfer cludo pobl a nwyddau.
Gallant hefyd wella'r gwaith o gydleoli mewn modd cynaliadwy:
gweithgareddau masnachol,
gweithgareddau diwydiannol,
gweithgareddau logisteg,
gweithgareddau ym maes twristiaeth a
gweithgareddau pysgota.
Llywodraeth y DU sy'n gyfrifol am bolisi a rheoleiddio o safbwynt y rhan fwyaf o borthladdoedd Cymru ar hyn o bryd. Mae disgwyl i'r cyfrifoldeb gael ei ddatganoli i Weinidogion Cymru o fis Ebrill 2018.
Grŵp Porthladdoedd Cymru yw'r unig fforwm sy'n cynrychioli safbwyntiau'r sector hwn yng Nghymru. Caiff ei gydgysylltu gan Gymdeithas Porthladdoedd Prydain a Grŵp Porthladdoedd Mawr y DU, ac mae'n cynnal cyfarfodydd rheolaidd â Llywodraeth Cymru a chyrff allweddol sy'n gwneud penderfyniadau ar draws y sectorau cynllunio, trafnidiaeth a morol.